ອະດີດຜູ້ນໍາຂັ້ນສູງຂອງທໍານຽບຫ້າແຈ ເຕືອນວ່າກອງ​ທັບ ທີ່​ບໍ່​ຫຼິ້ນການເມືອງ ຂອງອາເມຣິກາ ຕົກຢູ່ໃນອັນຕະລາຍ
ອະດີດເຈົ້າໜ້າທີ່ທັງຫຼາຍ ແລະບັນດາເຈົ້າໜ້າທີ່ໃນປັດຈຸບັນ ໄດ້ເຕືອນກ່ຽວກັບອົງປະກອບຕ່າງໆ, ເຊິ່ງລວມມີສະຖານະການການລະບາດໃຫຍ່ຂອງພະຍາດໂຄວິດ-19 ໄປຈົນເຖິງຄວາມທ້າທາຍທາງດ້ານເສດຖະກິດ 
ເຈົ້າໜ້າທີ່ກະຊວງປ້ອງກັນປະເທດ ແລະເຈົ້າໜ້າທີ່ທາງທະຫານລະດັບສູງຂອງສະຫະລັດຫຼາຍສິບຄົນ ກໍາລັງເຕືອນວ່າ ກອງທັບສະຫະລັດທີ່ໄດ້ຮັບການຄວບຄຸມໂດຍພົນລະເຮືອນ, ແລະບໍ່ໄດ້ຂຶ້ນຢູ່ກັບຝ່າຍໃດນຶ່ງ ເຊິ່ງເປັນການປະຕິບັດມາແຕ່ດົນນານ ອາດຈະຕົກຢູ່ອັນຕະລາຍເນື່ອງມາຈາກສະພາບການແບ່ງແຍກທາງການເມືອງ ຢູ່ໃນຈົດໝາຍ ທີ່ລົງນາມໂດຍອະດີດລັດຖະມົນຕີກະຊວງປ້ອງກັນປະເທດ 8 ຄົນ ແລະອະດີດປະທານເສນາທິການຮ່ວມ, ເຊິ່ງມີການພິມເຜີຍແຜ່ໂດຍ War on the Rock, ເຊິ່ງເປັນເວັບໄຊທ໌ທີ່ຮ້ອງຕົນເອງວ່າ “ເວທີສໍາລັບການວິເຄາະ ແລະອະພິປາຍກ່ຽວກັບຍຸດທະສາດ, ຄວາມໝັ້ນຄົງ ແລະການຕ່າງປະເທດ ” ຢູ່ໃນຈົດໝາຍ, ອະດີດເຈົ້າໜ້າທີ່ທັງຫຼາຍ ແລະບັນດາເຈົ້າໜ້າທີ່ໃນປັດຈຸບັນ ໄດ້ເຕືອນກ່ຽວກັບອົງປະກອບຕ່າງໆ, ເຊິ່ງລວມມີສະຖານະການການລະບາດໃຫຍ່ຂອງພະຍາດໂຄວິດ-19 ໄປຈົນເຖິງຄວາມທ້າທາຍທາງດ້ານເສດຖະກິດ ໂດຍໄດ້ວາງຮາກຖານຄວາມສໍາພັນຂອງພົນລະເຮືອນ ແລະທະຫານແບບດັ້ງ ເດີມຂອງປະເທດໄວ້ພາຍໃຕ້ “ຄວາມກົດດັນສູງສຸດ” ໂດຍສະພາບຄວາມແຕກ ແຍກທາງການເມືອງພາຍໃນປະເທດ ເປັນໄພຂົ່ມຂູ່ທີ່ຮ້າຍແຮງເປັນພິເສດ ອີງຕາມການເປີດເຜີຍຂອງຈົດໝາຍທີ່ໄດ້ລະບຸວ່າ “ຜູ້ຊ່ຽວຊານທາງດ້ານການ ເມືອງ ແລະການທະຫານ ທີ່ປະເຊີນກັບສະພາບແວດລ້ອມ ທີ່ກົງກັນຂ້າມກັນ ເຊິ່ງມີລັກສະນະອາລົມທີ່ແຕກຕ່າງກັນທີ່ສຸດ ໃນການເລືອກຕັ້ງຄັ້ງທໍາອິດທີ່ມີມາຫຼາຍກວ່າສັດຕະວັດ ເມື່ອການໂອນອຳນາດທາງການເມືອງທີ່ເປັນອິດສະຫຼະໄດ້ຖືກຂັດຂວາງ ໂດຍມີຂໍ້ສົງໄສຫຼາຍອັນ ” ຢູ່ໃນຈົດໝາຍຍັງໄດ້ກ່າວຕື່ມວ່າ “ເມື່ອແນມໄປຂ້າງໜ້າ, ອົງປະກອບຕ່າງໆທັງ ຫຼາຍເຫຼົ່ານີ້ ອາດຈະທະວີຄວາມຮ້າຍແຮງຂຶ້ນຕື່ມ ກ່ອນທີ່ພວກມັນຈະໄປໃນທິດທາງທີ່ດີຂຶ້ນ ” ອະດີດລັດຖະມົນຕີກະຊວງປ້ອງກັນປະເທດທີ່ໄດ້ລົງນາມໃນຈົດໝາຍດັ່ງກ່າວປະກອບດ້ວຍ ທ່ານມາກ ເອສເປີ ແລະ ທ່ານຈິມ ແມັດທິສ, ຜູ້ເຊິ່ງເຄີຍປະຕິ ບັດງານພາຍໃຕ້ລັດຖະບານອະດີດປະທານາທິບໍດີ ດໍໂນລ ທຣໍາ; ທ່ານແອສ ຄາຣ໌ເຕີ້, ທ່ານຊັກ ເຮໂກລ ແລະທ່ານລີອອນ ພາເນັດຕ້າ, ຜູ້ເຊິ່ງເຄີຍດໍາເນີນງານພາຍໃຕ້ລັດຖະບານຂອງອະດີດປະທານາທິບໍດີບາຣັກ ໂອບາມາ; ທ່ານບັອບ ເກດສ໌ ຜູ້ເຊິງເຄີຍດໍາລົງຕໍາແໜ່ງພາຍໃຕ້ລັດຖະບານຂອງອະດີດປະທານາທິບໍດີ ຈອຣສ໌ ດັບເບິນຢູ ບຸສ; ທ່ານວິລລຽມ ໂຄເຮັນ ແລະ ທ່ານວິລລຽມ ແພຣີ, ຜູ້ເຊິ່ງເຄີຍປະຕິບັດງານພາຍໃຕ້ລັດຖະບານຂອງອະດີດປະທາ ນາທິບໍດີ ບີລ ຄລິນຕັນ ນອກນັ້ນ, ຈົດໝາຍດັ່ງກ່າວຍັງໄດ້ຮັບການລົງນາມໂດຍອະດີດປະທານເສນາທິການຮ່ວມອີກຫຼາຍທ່ານ ເຊິ່ງນັບຢ້ອນຄືນໄປຫາຊ່ວງປີ 2001